સારાંશ માટે દસ્તાવેજ: વૉરન બફેટ

જીહા, વિશ્વના સૌથી ધનાઢ્ય રોકાણકાર છે વૉરન બફેટ પાસેથી શેર બજારની ટીપ લેવા માટે આપણા ગુજરાતી રોકાણકારો કંઈ પણ કરે. 

તાજેતરના એક અહેવાલમાં જણાવાયું છે કે બફેટની હોલ્ડિંગ કંપની, બર્કશાયર હેથવે પાસે 116 અબજ ડોલર એટલે કે 7.65 લાખ કરોડ રૂપિયા રોકડા છે.

એટલે કે, આ રકમ ભારતીય બૅન્કોના 9 લાખ કરોડના દેવા (એનપીએ - નોન પર્ફોર્મિંગ એસેટ) કરતાં થોડી જ ઓછી છે.

આશ્ચર્યની વાત એ છે કે ફોર્બ્સ મેગેઝિન મુજબ અબજોપતિઓની તાજેતરની યાદીમાં 87 અબજ ડૉલરની વ્યક્તિગત સંપત્તિ સાથે વિશ્વના ત્રીજા નંબરના સૌથી પૈસાદારનું સ્થાન પામેલા વૉરન બફેટ ભારતમાં ક્યારેય રોકાણ નથી કર્યું.

એમની પાસે ખરબો રૂપિયાના શેર્સ છે. બફેટની હોલ્ડિંગ કંપની પાસે એટલી કૅશ છે કે તે ટાટા કન્સલ્ટન્સી સર્વિસીસ ખરીદી શકે છે.

ભારતની સૌથી મોટી માર્કેટ કૅપિટલાઇઝ્ડ કંપની ટીસીએસ, તાજેતરમાં 100 અબજ ડોલર ઉપર પહોંચી ગઈ છે. આ ક્લબમાં જોડાનારી તે એકમાત્ર ભારતીય કંપની છે.

બર્કશાયર હેથવેના 31 ડિસેમ્બર, 2017ના રોજ જાહેર થયેલા પોર્ટફોલિયો અનુસાર,

અમેરિકન એરલાઇન્સમાં તેનો લગભગ 10 ટકા હિસ્સો છે, એપલમાં તેમનો હિસ્સો પાંચ ટકા, અમેરિકન એક્સપ્રેસમાં 17 ટકાથી વધારે અને એક્સાલ્ટા કોટિંગ સિસ્ટમમાં 9 ટકાની હિસ્સેદારી  છે. 

ભારતમાં રોકાણ ન કરવાનું કારણ

પરંતુ પ્રશ્ન એ છે કે વિશ્વભરમાં રોકાણ કરનારા વૉરન બફેટ ભારત અને ચીન જેવી વિકાસશીલ અર્થ વ્યવસ્થામાં રોકાણ કેમ નથી કરતા?

એ પણ ત્યારે જ્યારે આઈએમએફ અને વિશ્વ બૅન્ક જેવી નામાંકિત સંસ્થાઓ ભારત અને ચીનને સૌથી ઝડપી વિકસી રહેલાં અર્થતંત્રો માની રહી છે. 

આ પ્રશ્નનો જવાબ આપતા પહેલાં, જાણીએ વૉરન બફેટ શેરબજારના અસાધારણ સમ્રાટ કેવી રીતે બન્યા?

કોણ છે વૉરન બફેટ

વૉરન બફેટનો જન્મ, 30 ઓગસ્ટ, 1930માં ઓમાહાના નેબ્રાસ્કા કસબામાં થયો હતો. ઓમાહાના હોવાના કારણે તેમને ઑરેકલ ઑફ ઓમાહા પણ કહેવામાં આવે છે.

તેમણે ઍપલમાં રોકાણ કર્યું છે, પરંતુ તેમની પાસે આઇફોન નથી. આઇફોન તો શું તેમની પાસે કોઈ સ્માર્ટફોન નથી અને તેઓ હજુ પણ જૂના ફ્લિપ ફોનનો ઉપયોગ કરે છે.

વર્ષ 2013માં એક ટેલિવિઝન ઇન્ટરવ્યૂમાં, તેમણે કહ્યું હતું કે, "હું કંઈ વસ્તુ ત્યાં સુધી નથી ફેંકતો જ્યાં સુધી તેને 20-25 વર્ષ સુધી મારી પાસે ન રાખું."

પછી પોતાના ફોન સામે જોઈને તેમણે કહ્યું, "આ એલેક્ઝાન્ડર ગ્રેહામ બેલે મને આપ્યો હતો."

87 વર્ષના બફેટે 11 વર્ષની પહેલો શેર ખરીદ્યો હતો. એના બે વર્ષ પછી...\nદસ્તાવેજની સમાન ભાષામાં સારાંશ:
શેરમાંથી નફો કેવી રીતે મેળવી શકાય?  આનો સાચો અને સચોટ ફૉર્મ્યુલા કોઈની પાસે હોય તો એ છે વૉરન બફેટ.